ΓΡΑΠΤΗ ΕΡΩΤΗΣΗ E-1398/00

υποβολή: Elisabeth Schroedter (Verts/ALE) προς την Επιτροπή

(4 Μαΐου 2000)

Θέμα: Αλόγιστη χρήση των Ευρωπαϊκών Διαρθρωτικών Ταμείων για την κατασκευή οδικών δικτύων στα πέντε νέα ομόσπονδα κράτη και το Ανατολικό Βερολίνο (περιοχές του Στόχου 1 στην Ομοσπονδιακή Δημοκρατία της Γερμανίας)

Η εν λόγω ερώτηση δεν έχει απαντηθεί μέχρι σήμερα από την Επιτροπή! Σε μία προσωρινή απάντηση, στις 7 Οκτωβρίου 1999(1) η Επιτροπή αναφέρει ότι προτίθεται να απαντήσει στην εν λόγω ερώτηση μετά τηνποβολή του περιφερειακού προγράμματος. Όμως το περιφερειακό πρόγραμμα κατατέθηκε τέλη του 1999 στην Επιτροπή. Μέχρι σήμερα δεν έχω λάβει καμία απάντηση!

Ως εκ τούτου, θέτω για άλλη μία φορά την ερώτηση: Η ομοσπονδιακή γερμανική κυβέρνηση αποφάσισε να διοχετεύσει από τα Διαρθρωτικά Ταμεία το σημαντικό ποσό των 3,4 δισ. Μάρκων σε πιστώσεις του ΕΤΠΑ για βασικέςποδομές στα νέα ομόσπονδα κράτη, όπου τα 2/3 των πιστώσεων προορίζονται για την κατασκευή οδικού δικτύου και μόνο το 1/3 για την κατασκευή σιδηροδρομικού δικτύου. Η ενέργεια αυτή έρχεται σε αντίθεση με τις αρχές και τους στόχους που διέπουν τα Διαρθρωτικά Ταμεία, οι οποίοι θεωρούνται ιδιαίτερα σημαντικοί και από το Ευρωπαϊκό Κοινοβούλιο:

- εναρμονισμένη, ισορροπημένη και βιώσιμη ανάπτυξη"

- ανάπτυξη της απασχόλησης"

- προστασία και βελτίωση του περιβάλλοντος"

- ισορροπία μεταξύ των φορέων μεταφοράς"

- προώθηση των τοπικών μέσων μεταφοράς, ιδιαίτερα των δικτύων των πολιτών"

- μετάβαση σε μορφές μεταφοράς που δεν επηρεάζουν το περιβάλλον, για την τήρηση της δέσμευσης της Κοινότητας σε ό,τι αφορά τη μείωση των εκπομπών αερίων που συμβάλλουν στο φαινόμενο του θερμοκηπίου"

- τήρηση της αρχής των εταιρικών σχέσεων που συμπεριλαμβάνουν την τοπική και την περιφερειακή αυτοδιοίκηση καθώς και τους κοινωνικούς και περιβαλλοντικούς εταίρους στη διαδικασία λήψης αποφάσεων για τον προγραμματισμό των δράσεων"

- τήρηση της αρχής της προσθετικότητας, σύμφωνα με την οποία τα Διαρθρωτικά Ταμεία δεν θα πρέπει να χρησιμοποιούνται για να μπαλώνουν τις τρύπες των εθνικών προϋπολογισμών.

1. Μπορεί, σύμφωνα με την άποψη της Επιτροπής, να εγκριθεί σχέδιο ανάπτυξης με τέτοια ελλείμματα για τις περιοχές του Στόχου 1 στη Γερμανία;

2. Εάν όχι, ποιες καθυστερήσεις θα πρέπει να αναμένονται στον γενικό προγραμματισμό για τις περιοχές του Στόχου 1;

3. Πώς εκτιμά η Επιτροπή τη σημαντική αύξηση των νέων έργωνποδομής, τη στιγμή που η προσωρινή αξιολόγηση για το ομόσπονδο κράτος του Βρανδεμβούργου αναφέρει μια ποσοτικά καλή ύπαρξη οδικών και σιδηροδρομικών δικτύων, αντίθετα όμως διαπιστώνει μια αυξανόμενη μείωση των θέσεων εργασίας;

4. Πώς εκτιμά η Επιτροπή την τήρηση των ευρωπαϊκών αρχών, όταν οι πιστώσεις του ΕΤΠΑ χρησιμοποιούνται για την κατασκευή οδικών δικτύων με αρνητικές συνέπειες για το περιβάλλον, και έργων κατά των οποίωνφίσταται σημαντική αντίδραση από μέρους των πολιτών;

5. Ποια συγκεκριμένα μέτρα προτίθεται να λάβει η Επιτροπή για να απαιτήσει από τη γερμανική κυβέρνηση την τήρηση των αρχών που διέπουν τον κανονισμό για τα Διαρθρωτικά Ταμεία;

(1) ΕΕ C 170 E της 20.6.2000, σελ. 27.

Απάντηση του κ. Barnier εξ ονόματος της Επιτροπής

(13 Ιουνίου 2000)

Το Κοινοτικό Πλαίσιο Στήριξης (ΚΠΣ) για τις περιφέρειες του στόχου 1 στη Γερμανία, το οποίο θα εγκριθεί από την Επιτροπή στο προσεχές μέλλον, αναφέρει ότι για τηνποδομή μεταφορών θα δοθεί ιδιαίτερη προσοχή στην αποτελεσματικότητα, την ισορροπία μεταξύ των διαφόρων τρόπων μεταφοράς, την αειφορία και την προσπελασιμότητα.

Το μερίδιο των διαρθρωτικών ταμείων που διατίθεται για την προτεραιότητα αριθ. 2 Υποδομή στο Βραδεμβούργο (24 %) είναι ανάλογο με τα κονδύλια που διατίθενται στα άλλα ομόσπονδα κράτη γιαποδομή, τα οποία κυμαίνονται από 16 % έως 33 %. Επιπλέον, η προτεραιότητα αριθ. 2 αφορά όχι μόνο τηνποδομή μεταφορών, αλλά και την οικονομικήποδομή (π.χ. βιομηχανικές περιοχές), τηνποδομή έρευνας και ανάπτυξης (Ε&Α), τηνποδομή κατάρτισης και τις αστικές ή τοπικέςποδομές. Η στήριξη για τηνποδομή μεταφορών στο Βραδεμβούργο θα εστιαστεί στη βελτίωση της ποιότητας, αντί της κατασκευής νέαςποδομής μεταφορών, και στη σύνδεση του Βραδεμβούργου με τα διευρωπαϊκά δίκτυα, πράγμα που αποτελεί επίσης κοινοτική προτεραιότητα.

Ο σεβασμός της αειφόρου ανάπτυξης έχει ενσωματωθεί ως γενική οριζόντια αρχή στο ΚΠΣ και επομένως θα εφαρμόζεται σε όλα τα επιχειρησιακά προγράμματα που εγκρίνονται στο πλαίσιο του ΚΠΣ. Θα περιλαμβάνει επίσης τις προθεσμίες, πριν από τη λήξη των οποίων οι γερμανικές αρχές οφείλουν ναποβάλουν τις προτάσεις τους για τον καθορισμό των τοποθεσιών Natura 2000. Τα μέτρα που έχουν πιθανές αρνητικές συνέπειες στις περιοχές που προστατεύονται από το Natura 2000 αποκλείονται ρητά από τη στήριξη των διαρθρωτικών ταμείων.

Οι γερμανικές αρχές δεσμεύονται ρητά να λάβουν όλα τα αναγκαία μέτρα για την εξασφάλιση της τήρησης των κοινοτικών κανόνων σχετικά με το περιβάλλον και την αειφόρο ανάπτυξη. Σε αυτούς περιλαμβάνονται ειδικότερα οι οδηγίες σχετικά με την εκτίμηση περιβαλλοντικών επιπτώσεων.

Κάθε απόφαση της Επιτροπής που αφορά τη συνδρομή των διαρθρωτικών ταμείων λαμβάνεται με βάση τον κανονισμό (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά ταμεία(1). Ο εν λόγω κανονισμός περιέχει επίσης διατάξεις σχετικές με τους κανόνες και τις διαδικασίες που εξασφαλίζουν τη συμμόρφωση με τον ίδιο τον κανονισμό.

(1) ΕΕ L 161 της 26.6.1999.